મહાપાલિકા દ્વારા સેક્ટર 24માં ગેરકાયદે બાંધકામ હટાવવા માટે મેગા ઓપરેશન કરાયું ત્યારે માત્ર ચૂપ જ નહીં રહેલા પરંતુ લપાતા છુપાતા ફરતા થઇ ગયેલા મહાપાલિકામાં શાશક પક્ષના નેતાએ હવે ખરેખરા હરકતમાં આવ્યા છે. કેમ કે મહાપાલિકાનું જેસીબી હવે માલદાર વિસ્તારો તરફ ટાર્ગેટ કરતુ દેખાઇ રહ્યું છે. સેક્ટર 7માં ખાનગી હોસ્પિટલોને ગત તારીખ 11મીએ નોટિસો અપાયા પછી કંઇ કરી શકાયુ ન હતું. ત્યાર બાદ સેક્ટર 1થી 3માં નોટિસો અપાઇ હતી. પરિણામે ભાજપના જ આગેવાનો હવે સમય આપવાની માગણી કરવા સાથે અધિકારીઓની ચેમ્બરોના આંટા મારતા થઇ ગયા છે.